**Vážení občania !**

 V letnom období vykonávajú poľnohospodári zber úrody, pozberové práce a následne uskladňovanie krmovín, tieto činnosti patria medzi činnosti so zvýšeným nebezpečenstvom vzniku požiaru a v prevažnej miere sa vykonávajú v čase zvýšeného nebezpečenstva vzniku požiaru, kedy je potrebné dôsledne dodržiavať opatrenia ochrany pred požiarmi.

* + - Zabezpečovať prednostný zber dozretých obilnín najmä pri železničných tratiach, pozemných komunikáciách a skládkach odpadov
		- Odsúvať poškodené obilie alebo slamu pri železničných tratiach do vzdialenosti najmenej 30m od krajnej koľaje
		- Zabezpečovať pri kombajnovom zbere obilnín na ploche väčšej ako 10 ha mobilnú akcieschopnú cisternu s vodou a traktor s pluhom, ktoré možno okamžite použiť
		- Vybaviť techniku na zber a stohovanie lapačmi iskier najmenej jedným prenosným hasiacim prístrojom vhodného typu a pri stohovaní zabezpečiť na okamžité použitie zásobu vody najmenej 500 l
		- Zabezpečiť dostatočným množstvom hasiacich prostriedkov aj priestory na spracovanie a na skladovanie obilnín a objemových krmovín
		- Zabezpečiť dodržiavanie zákazu fajčenia
		- Udržiavať výrobné zariadenia a stroje na zber a spracovanie obilnín a objemových krmovín v určenom technickom stave, odstraňovať z nich a z priestorov, kde sú umiestnené, nánosy organického prachu, ak presiahnu hrúbku, po ktorej sa môže šíriť požiar.

 Za porušenie predmetných ustanovení zákona o ochrane pred požiarmi hrozí:

fyzickej osobe pokarhanie alebo pokuta do výšky 331 eur,

právnickej osobe alebo fyzickej osobe - podnikateľovi pokuta do výšky 16 596 eur .

 Veríme, že v spolupráci so všetkými subjektami vykonávajúcimi podnikateľskú činnosť v oblasti poľnohospodárstva, ale aj s Vašou podporou sa nám podarí uchrániť prírodu pred zbytočnými stratami. Len spoločným úsilím, opatrnosťou a ostražitosťou prispejeme k zníženiu počtu požiarov v tomto letnom období. Ak nie je vo vašich silách požiar uhasiť, okamžite privolajte pomoc prostredníctvom liniek tiesňového volania 150 alebo 112.

Vybavuje: npor. Ing. Zdenka Dibalová

 tel.: 047/561 6260